text: বিমান বাহিনী প্রধান কর্তৃক 'কঙ্গো' গামী কন্টিনজেন্ট সদস্যদের ব্রিফিং প্রদান – bdnewsnet.com | Bangla .
  সামরিক খবর: ডিফেন্স আপডেট / November 29, 2020 November 29, 2020 / By Press Release / ISPR Press Release
  ঢাকা, নভেম্বর ২৯:- বাংলাদেশ বিমান বাহিনী ডেমোক্রেটিক রিপাবলিক কঙ্গোতে নিয়োজিত জাতিসংঘ শান্তিরক্ষা মিশনে (MONUSCO) ৩২০ সদস্যের কন্টিনজেন্ট এর প্রতিস্থাপন শুরু করতে যাচ্ছে। এদের মধ্যে ০৩জন মহিলা কর্মকর্তা রয়েছে।
  বিমান বাহিনী প্রধান এয়ার চীফ মার্শাল মাসিহুজ্জামান সেরনিয়াবাত, বিবিপি, ওএসপি, এনডিইউ, পিএসসি রবিবার (২৯-১১-২০২০) বাংলাদেশ বিমান বাহিনী ঘাঁটি বাশার-এ কঙ্গোগামী ব্যানএয়ার এর সদস্যদের উদ্দেশ্যে মূল্যবান বক্তব্য প্রদান করেন। এসময় তিনি জাতিসংঘ শান্তিরক্ষা মিশনে তাদেরকে শৃঙ্খলা, সততা, পেশাদারিত্ব ও আন্তরিকতার সাথে অর্পিত দায়িত্ব পালন করে বাংলাদেশ বিমান বাহিনী তথা দেশের জন্য সুনাম বয়ে আনার আহবান জানান।